19/05/2014 | Administración LocalMunicipal
A Laracha
Resolución expte. tala herederos Ramón González Lorenzo

Instruído expediente de tala de árbores e limpeza de maleza nas parcelas de referencia catastral 15042A140000770000RR, sita no lugar de Pedra parroquia de Golmar, e outra de titularidade de D./D.ª HEREDEROS DE RAMON GONZALEZ LORENZO e de referencia castastral 15042A140000360000RL sita tamén no lugar de Pedra parroquia de Golmar, e titularidade de D/Dª. HEREDEROS DE INDALECIO GONZALEZ LORENZO, constátase a existencia de biomasa vexetal, ademais de plantacións de eucalipto en ambas fincas e de algún carballo en unha delas, incumprindo as distancias mínimas contidas no artigo 21 da Lei 3/2007, de 9 de abril, de prevención e defensa contra os incendios forestais de Galicia. Sendo un deber legal dos propietarios de toda clase de terreos, mantelos e conservalos nas condicións precisas que eviten os incendios, sinaladas no artigo 9 da Lei 9/2002, de 30 de decembro, de Ordenación Urbanística e Protección do Medio Rural de Galicia, de conformidade co establecido no artigo 199 do mesmo texto legal. De acordo cos artigos 3, 7, 21 e 22 da Lei 3/2007, de 9 de abril, de prevención e defensa contra os incendios forestais de Galicia (LPDCIF). En uso das facultades que me confire a lexislación sinalada e o art.21.1 s) da Lei 7/1985, de 2 de abril, reguladora das bases do réxime local, a Lei 9/2002, de 30 de decembro, de Ordenación Urbanística e Protección do Medio Rural de Galicia e a Lei 3/2007, de 9 de abril, de prevención e defensa contra os incendios forestais de Galicia, RESOLVO: PRIMEIRO.- Requirir aos HEREDEROS DE MARTA AURORA ARAVIT SEREDIUC e aos HEREDEROS DE INDALECIO GONZALEZ LORENZO, segundo o previsto no artigo 22 da Lei 3/2007, de 9 de abril, na súa condición de titulares das parcelas de referencia catastral 15042A140000770000RR e 15042A140000360000RL respectivamente, sitas no lugar de Pedra parroquia de Golmar, para que, no prazo de quince días naturais, procedan a tala dos árbores que incumpran as distancias contidas no artigo 21 da Lei 3/2007, e no Anexo II da Lei 7/2012 de Montes de galicia, e a cortar e retirar a maleza e a biomasa vexetal da citada parcela, advertíndolle de que no caso de incumprimento, e, de acordo co artigo 22.2 da Lei 3/2007, de 9 de abril e os artigos 9.4 e 199.4 da Lei 9/2002, de 30 de decembro, de Ordenación Urbanística e Protección do Medio Rural de Galicia, o Concello procederá á execución forzosa mediante a execución subsidiaria da mesma a costa do obrigado ou mediante a imposición de multas coercitivas de 300 a 6.000 €, reiterables ata lograr a execución dos traballos ordenados. Asemade, o incumprimento desta obligación dará lugar a que por esta Alcaldía se poñan os feitos en coñecemento do órgano competente en materia forestal da Xunta de Galicia, administración que ten atribuída, con carácter exclusivo, a competencia sancionadora polas infraccións cometidas en terreos agrícolas, forestais e de influencia forestal (segundo os artigos 50 e 54 da Lei 3/2007, de 9 de abril), dentro das cales tipifícase o incumprimento da obriga de xestionar a biomasa con arranxo o previsto nos artigos 21, 22, 23. Pola súa banda, o artigo 74 da Lei 43/2003 de 21 de novembro, de Montes, establece a cuantía das sancións, que poden chegar ata 1.000 €, no caso de infraccións leves, ata 100.000 €, no caso de infraccións graves e, ata 1.000.000 €, no caso de infraccións moi graves. SEGUNDO.- Publicar a presente Resolución no BOP da Coruña e no tablón de editos do Concello xa que os interesados no presente expediente resultan descoñecidos, comunicándolles que contra esta Resolución poderá interpoñer recurso contencioso-administrativo ante o xulgado do Contencioso Administrativo, no prazo de dous meses, contados a partir do día seguinte ao da publicación desta notificación (artigos 8 e 46 da Lei 29/1998, do 13 de xullo reguladora da xurisdicción contencioso-administrativa) ou interpoñer con carácter previo á interposición do recurso contencioso administrativo, con carácter potestativo, recurso de reposición ante o propio órgano que dictou o acordo, no prazo dun mes, en cuxo caso, o prazo para a presentación do recurso contencioso-administrativo empezará a contarse desde a notificación da resolución desestimatoria, se fora expresa, ou despois da súa desestimación tácita, que se producirá si, no prazo dun mes, non se resolve o recurso de reposición interposto, sen prexuízo da posibilidade de interpoñer calquera outro recurso que estime pertinente. A Laracha, a 7 de maio de 2014 Dou fe O alcalde O secretario José Manuel López Varela Miguel Iglesias Martínez